Document ID: /roh_data/filtered/fineweb-2-filterrobots_roh.jsonl.gz/11660

L’um aveva mulestà sexualmain pliras giuvnas en il conturn da Cuira. Per pli ha el s'avischinà a dunnas giuvnas ch'eran sturnas e silsuenter malduvrà ellas en sia abitaziun ed en in cas a la staziun da Cuira. La pli giuvna unfrenda aveva da lez temp 13 onns.
Nagin cumplot – confermà sentenzia
La Dretgira chantunala dal Grischun aveva gia sentenzià l’onn passà il delinquent a trais onns praschun. L'um ha buca acceptà questa sentenzia. Avant il Tribunal federal ha el pretendì che la sentenzia saja vegnida fatga sin basa da pretensiuns cuntradictoricas e betg persvadentas. Las persunas hajan fatg in cumplot cunter el. Il Tribunal federal ha dentant refusà il recurs da l'um.
RR novitads 12:00